Brasilianske Kayke er tilbage i AaB, efter at han som lejesvend i foråret gjorde sig positivt bemærket i det nordjyske.

Dengang ville AaB gerne have beholdt ham, men det var ikke muligt. - Vi ville meget gerne have beholdt Kayke efter forårssæsonen, men den samlede økonomiske pakke gjorde, at vi på det tidspunkt takkede nej. Heldigvis har situationen ændret sig, og Kayke har vist stor vilje for at få tingene til at falde i hak, siger sportsdirektør Lynge Jakobsen i en pressemeddelelse. Kayke og AaB har nu papir på hinanden indtil 30. juni 2013. /ritzau/